b'\n_START_ARTICLE_\nJaunieji krik\xc5\xa1\xc4\x8dionys demokratai\n_START_PARAGRAPH_\nJaunieji krik\xc5\xa1\xc4\x8dionys demokratai (JKD) - Lietuvos jaunimo organizacija, bendradarbiaujanti su T\xc4\x97vyn\xc4\x97s s\xc4\x85jungos bendrija Lietuvos krik\xc5\xa1\xc4\x8dionys demokratai ir kitomis visuomenin\xc4\x97mis organizacijomis. Pirminink\xc4\x97 - Goda Karazijait\xc4\x97.\n_START_SECTION_\nOrganizacijos tikslai ir veikla\n_START_PARAGRAPH_\nJKD tiki, jog jaunas \xc5\xbemogus turi jausti atsakomyb\xc4\x99 d\xc4\x97l savo tautos ir religijos i\xc5\xa1saugojimo. Krik\xc5\xa1\xc4\x8dioni\xc5\xa1k\xc5\xb3j\xc5\xb3 vertybi\xc5\xb3 turi b\xc5\xabti laikomasi visuomet, tai netur\xc4\x97t\xc5\xb3 b\xc5\xabti mados reikalas, ta\xc4\x8diau asmens negalima versti elgtis prie\xc5\xa1 savo vali\xc4\x85, i\xc5\xa1skyrus tuos atvejus, kai tokia veikla kenkia aplinkiniams. Tauti\xc5\xa1kumo i\xc5\xa1laikymas ir stiprinimas - svarbi priederm\xc4\x97._NEWLINE_Vizija - pilieti\xc5\xa1kai aktyvus jaunimas, turintis tvirtus vertybinius \xc4\xafsitikinimus. I\xc5\xa1laikydami ir puosel\xc4\x97dami krik\xc5\xa1\xc4\x8dioni\xc5\xa1kosios demokratijos vertybes, Jaunieji krik\xc5\xa1\xc4\x8dionys demokratai ugdo Lietuvos pilietin\xc4\xaf s\xc4\x85moningum\xc4\x85, iniciatyvum\xc4\x85 tam, kad patys kurtume savo ir Lietuvos ateit\xc4\xaf pasaulin\xc4\x97je bendruomen\xc4\x97je. Vertyb\xc4\x97s: demokratija, pagarba individo teis\xc4\x97ms ir laisvei, solidarumas, subsidiarumas._NEWLINE_Dauguma JKD nari\xc5\xb3 yra katalikai, bet yra ir protestant\xc5\xb3 bei sta\xc4\x8diatiki\xc5\xb3._NEWLINE_JKD rengia \xc4\xafvairiausius seminarus bei konferencijas Lietuvos bei tarptautiniu mastu, organizuoja diskusij\xc5\xb3 klubus, kuri\xc5\xb3 metu aptariamos aktualiausios jaunimui temos. Bendradarbiauja su kitomis jaunimo organizacijomis, dalyvauja LiJOT veikloje._NEWLINE_JKD yra Europos liaudies partijos jaunimo grup\xc4\x97s (YEPP) steig\xc4\x97jai ir tikrieji nariai. Ketverius metus YEPP valdyboje dirbo Lietuvos atstovas.'